Diari Oficial de la Generalitat Valenciana


Sumari del DOGV 2702, del 05-03-1996 (1996/837608)

RESOLUCIÓ de 9 de febrer de 1996, del president de la Comissió Territorial d'Urbanisme de València pel qual es fa públic l'acord de la Comissió Territorial d'Urbanisme de 31 de gener de 1996 sobre la modificació puntual núm. 11 del Pla General d'Ordenació Urbana de Paterna.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2702

Data del DOGV
:   05-03-1996

Secció del DOGV
:   ALTRES DISPOSICIONS

Número del document
:   1996/837608


Data del document
:   09-02-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 9 de febrer de 1996, del president de la Comissió Territorial d'Urbanisme de València pel qual es fa públic l'acord de la Comissió Territorial d'Urbanisme de 31 de gener de 1996 sobre la modificació puntual núm. 11 del Pla General d'Ordenació Urbana de Paterna.   
La Comissió Territorial d'Urbanisme de València, en la sessió del dia 31 de gener de 1996, va prendre l'acord següent:  
Vist l'expedient tramés per l'Ajuntament de Paterna, que fa referència a la modificació número 11 del Pla General d'Ordenació Urbana i, d'acord amb els següents  
Antecedents de fet  
Primer  
El Ple de l'Ajuntament va aprovar inicialment el projecte en la sessió del dia 23 de febrer de 1995 i, després del període pertinent d'informació pública en què s'hi va presentar una al·legació, el mateix òrgan el va aprovar provisionalment el 27 de juliol de 1995.  
Segon  
En el projecte hi ha una memòria informativa i justificativa, i plànols d'informació i d'ordenació, per la qual cosa es compleix el que estableix l'article 72.4 del Reial Decret Legislatiu 1/1992.  
Tercer  
L'1 de desembre de 1995 es va sol·licitar un informe sectorial a la Divisió de Recursos Hidràulics de la Direcció General d'Obres Públiques de la Conselleria d'Obres Públiques, Urbanisme i Transports, el qual va ser emés en sentit favorable pel seu representant en la Comissió Informativa de la Comissió Territorial d'Urbanisme de València.  
En l'expedient hi ha un informe del Consell Metropolità de l'Horta, de 15 de juny de 1995, emés en sentit favorable, ja que no contravé el que estableixen les Normes de Coordinació Metropolitanes.  
El representant de la Direcció General de Transports, de la Conselleria d'Obres Públiques, Urbanisme i Transports, en la Comissió Informativa de la Comissió Territorial d'Urbanisme de València va emetre un informe favorable sobre l'expedient.  
Quart  
Paterna té un pla general d'ordenació urbana, aprovat definitivament per la Comissió Territorial d'Urbanisme de València en la sessió del 15 de novembre de 1990.  
Aquesta modificació té relació directa amb la número 10 del Pla General d'Ordenació Urbana de Paterna.  
Cinqué  
La finalitat d'aquesta modificació és el canvi d'ús en un sòl urbà industrial, el qual passa a tenir la qualificació de zona determinada per la ubicació d'instal·lacions de depuració d'aigües residuals, a fi de preveure futures ampliacions de la depuradora que se situa a l'altra banda de la via del ferrocarril València-Llíria i la implantació de la qual la tracta la modificació número 10 del Pla General d'Ordenació Urbana de Paterna.  
Fonaments de dret  
Primer  
Aquesta modificació s'ha tramitat d'acord amb les disposicions de la legislació estatal, si bé l'aprovació tindrà lloc després de la data límit que estableix la disposició transitòria segona de la LRAU, per la qual cosa caldria que el conseller d'Obres Públiques, Urbanisme i Transports concedira una pròrroga del termini esmentat. No obstant això, aquesta es considera innecessària, ja que tenint en compte el principi de celeritat administrativa i economia processal i, atés que siga quina siga la tramitació que cal seguir, les conseqüències serien les mateixes i les garanties per a tercers no es veurien perjudicades, qualsevol reproducció dels tràmits no aportaria res de nou a la qüestió. Per la qual cosa es pot concloure que no cal sol·licitar expressament la pròrroga esmentada.  
Segon  
El projecte no presenta deficiències tècniques que impedisquen aprovar-lo. Es troba justificat i adequat a la legislació aplicable.  
Tercer  
La Comissió Territorial d'Urbanisme és l'òrgan competent per a resoldre sobre l'aprovació definitiva dels plans generals -i de les seues modificacions- de municipis de menys de 50.000 habitants, de conformitat amb el que estableixen l'article 38.3 de la Llei reguladora de l'Activitat Urbanística, en relació amb l'article 15.10 del Decret 137/1990, de 30 de juliol, del Consell de la Generalitat Valenciana, pel qual s'aprova el Reglament dels òrgans Urbanístics de la Generalitat Valenciana.  
Tenint en compte tot el que s'ha dit anteriorment, la Comissió Territorial d'Urbanisme acorda:  
Aprovar definitivament la modificació número 11 del Pla General d'Ordenació Urbana de Paterna.  
L'Ajuntament de Paterna haurà de notificar el contingut d'aquest acord a tots els particulars interessats en l'expedient abans indicat.  
Contra aquesta resolució, que no exhaureix la via administrativa, es podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de la recepció d'aquesta notificació.  
Tot això, sense perjudici que es puga interposar qualsevol altre recurs que s'estime oportú.  
València, 9 de febrer de 1996.- El president de la Comissió Territorial d'Urbanisme: Fernando Modrego Caballero.